نظارات الوقت والحرارة
انت شخص عايز تعرف الوقت ودرجة الحرارة خلال اليوم؟ يمكن تحب نظارات الحرارة. النظارات الخاصة دي بتعرض الوقت فوق عينك اليمين ودرجة الحرارة فوق عينك الشمال. اكيد أسهل من لبس ساعة اليد، ومش هتضطر تخمن درجة الحرارة أبداً.
شوكة الإنذار
بتاكل بسرعة؟ بتاكل كتير؟ ازاي شوكة الإنذار ممكن تساعدك؟ مش مصدق؟ طيب، الشوكة الخاصة دي فيها نورين: واحد اخضر وواحد احمر. لما النور الاخضر يكون شغال، يبقى مسموح تاكل لقمة. الشوكة "بتعرف" لما تاكل لقمة، وبعدها على طول النور الاحمر بيشتغل. استنى النور الاخضر قبل ما تاكل لقمة تانية.
شم دة
ازاي تعرف لو نفسك ريحته حلوة، ولا ريحته وحشة؟ صعب تعرف، عشان صعب جداً تشم الهوا اللي بيطلع من بقك. شم دة مفيد للموضوع دة. شم دة بيغطي مناخيرك وبقك. نفسك ريحته حلوة، ولا محتاج لبانة؟
شنطة الموز
حصل معاك كدة قبل كدة؟ تحط موزة في شنطة الغدا بتاعتك الصبح، ولما تفتح الشنطة في الضهر، تلاقي الموزة شكلها كأن عربية داست عليها. لو حطيت الموزة في شنطة الموز، دة مش هيحصل ابداً. بتحافظ على الموزة سليمة، لذيذة، وشكلها زي الموز!
مين ممكن يستخدم شنطة الموز؟
شخص بياكل موز في البيت بس. حد محتاج يرمي موزة. شخص مش مهتم اوي باكل الموز. حد بيحب الموز وبياخد لانش للمدرسة كل يوم.